การประกอบธุรกิจของผลิตภัณฑ์แต่ละสาย

ธุรกิจหลักของบริษัทฯ แบ่งได้เป็น 3 สาย คือ ธุรกิจผลิตภัณฑ์คอนกรีต
ธุรกิจร้านจำหน่ายวัสดุก่อสร้างและอุปกรณ์ตกแต่ง บ้าน ในรูปแบบร้านค้าปลีกสมัยใหม่
และธุรกิจคอนกรีตมวลเบา

ธุรกิจผลิตภัณฑ์คอนกรีต

1. ลักษณะของผลิตภัณฑ์และการให้บริการ

1.1 ผลิตภัณฑ์คอนกรีตผสมเสร็จ

บริษัทฯ มีโรงงานคอนกรีตผสมเสร็จให้บริการลูกค้ากว่า 25 แห่ง
ตั้งกระจายอยู่ในเขตพื้นที่กรุงเทพฯ ปริมณฑล และภาคตะวันออก

1.2 ผลิตภัณฑ์คอนกรีตสำเร็จรูป

1.2.1 ผลิตภัณฑ์คอนกรีตสำเร็จรูปสำหรับโครงสร้างงานระบบ แบ่งเป็น

  - ผลิตภัณฑ์คอนกรีตสำเร็จรูปงานโครงสร้าง ได้แก่ แผ่นพื้น บล็อกก่อผนัง ตัวกั้นถนน

- ผลิตภัณฑ์คอนกรีตสำเร็จรูปงานระบายน้ำ ได้แก่ ท่อระบายน้ำชนิดปากลิ้นราง
ท่อระบายน้ำชนิดปากระฆัง ท่อคอนกรีตเสริมเหล็กหล่อสำเร็จรูปสี่เหลี่ยม ท่อดันลอด
บ่อพักคอนกรีตเสริมเหล็ก รางระบายน้ำ

  1.2.2 ผลิตภัณฑ์คอนกรีตสำเร็จรูปสำหรับงานตกแต่ง ได้แก่ บล็อกประสานปูพื้น บล็อกหญ้า
  แผ่นทางเท้าและ ขอบคันหิน

ทั้งนี้ บริษัทฯ
ยังมีบริการรับออกแบบและผลิตสินค้าคอนกรีตที่มีรูปแบบและคุณสมบัติเฉพาะตามคำสั่งของลูกค้า
(Made-to-order) โดยปัจจุบัน บริษัทฯ มีกำลังการผลิตคอนกรีตผสมเสร็จได้สูงสุด 93,600
คิวต่อเดือน และงานคอนกรีตสำเร็จรูป 17,500 คิวต่อเดือน และบริษัทฯ
มีอัตราการผลิตคอนกรีตผสมเสร็จ 57,457 คิวต่อเดือน และคอนกรีตสำเร็จรูป 12,500
คิวต่อเดือน หรือคิดเป็นร้อยละ 61.39 และร้อยละ 71.43 ตามลำดับ
ซึ่งเพียงพอสำหรับการรองรับใบสั่งซื้อผลิตภัณฑ์จากลูกค้า

นอกจากนี้ บริษัทฯ เป็นตัวแทนจำหน่ายรายใหญ่ของปูนซีเมนต์นครหลวง ปูนซีเมนต์ทีพีไอ
และปูนซีเมนต์เอเชีย และวัสดุก่อสร้างอื่นๆ เช่น ทราย หิน โดยคิดเป็นสัดส่วนต่ำกว่าร้อยละ 1
ของยอดจำหน่ายรวมของบริษัทฯ

2. การตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

- คุณภาพและมาตรฐานของผลิตภัณฑ์ที่เป็นที่ยอมรับในอุตสาหกรรมก่อสร้าง
โดยผลิตภัณฑ์ของกลุ่มบริษัทฯ กว่า 200 รายการ
เป็นผู้ได้รับมาตรฐานอุตสาหกรรมมากที่สุดในประเทศ สำหรับงานคอนกรีต
ได้รับการรับรองมาตรฐานจากสำนักงานมาตรฐานผลิตภัณฑ์ อุตสาหกรรม (สมอ.)
กระทรวงอุตสาหกรรม มาตรฐาน ISO 9001:2000 ในส่วนโรงงานและสำนักงาน
และมาตรฐานการออกแบบผลิตภัณฑ์คอนกรีต อีกทั้ง บริษัทฯ
ยังได้ดำเนินการติดตั้งระบบจัดการผลิตคอนกรีตผสมเสร็จจากส่วนกลาง CDS (Centralized
Data System) ในทุกโรงงานกว่า 25 แห่ง เพื่อควบคุมมาตรฐานการผลิต

- การบริการที่ดีและการตรงต่อเวลาที่จะจัดส่งผลิตภัณฑ์ให้แก่ลูกค้า โดยมีการติดตั้งระบบ GPS
(Global Positioning System) แก่รถผสมคอนกรีตทุกคัน
เพื่อเป็นเครื่องมือตรวจสอบเส้นทางการเดินรถ ป้องกันปัญหาเรื่องคอนกรีตขาด
เนื่องจากการเทคอนกรีตไม่ครบตามจำนวน

- ราคาที่เหมาะสมและสามารถแข่งขันได้ในธุรกิจ

2.1.2 ลักษณะลูกค้า

บริษัทฯ มีลูกค้าทั้งภาครัฐและภาคเอกชน โดยลูกค้าภาครัฐ บริษัทฯ
จะเข้ารับงานทั้งโดยตรงจากหน่วย งานของรัฐที่เป็นเจ้าของโครงการก่อสร้างต่างๆ
หรือทั้งผ่านกลุ่มผู้รับเหมาก่อสร้างในโครงการของรัฐ ส่วนลูกค้าภาคเอกชน ได้แก่
ผู้รับเหมาก่อสร้างที่ก่อสร้างโครงการ ในโครงการหมู่บ้าน อาคารสำนักงาน ห้างสรรพสินค้า
โดยในปี 2550 บริษัทฯ มีงานภาครัฐและภาคเอกชนในสัดส่วนเฉลี่ย ร้อยละ 60 ต่อ 40
(เมื่อคิดจากรายได้รวมของบริษัทฯ) อย่างไรก็ตาม ลักษณะการสั่งซื้อผลิตภัณฑ์คอนกรีตสำเร็จรูป
มีทั้งการสั่งซื้อผลิตภัณฑ์ในรูปแบบมาตรฐานและการสั่งทำผลิตภัณฑ์ตามรูปแบบและคุณสมบัติเฉพาะของแต่ละโครงการ

2.1.3 กลุ่มลูกค้าเป้าหมาย

กลุ่มลูกค้าเป้าหมายของบริษัทฯ ได้แก่
บริษัทผู้รับเหมาโครงการด้านการโยธาและระบบจราจรของภาครัฐ
รวมถึงบริษัทผู้รับเหมาโครงการอสังหาริมทรัพย์ และกลุ่มลูกค้าที่เป็นเจ้าของบ้าน

2.1.4 นโยบายราคา

บริษัทฯ จะกำหนดราคาผลิตภัณฑ์จากต้นทุนและส่วนบวกเพิ่ม (Cost plus Margin)
โดยนำปริมาณการสั่งซื้อและการแข่งขันของอุตสาหกรรมมาพิจารณาประกอบเช่นกัน

2.1.5 การจำหน่ายและช่องทางการจำหน่าย

บริษัทฯ จำหน่ายผลิตภัณฑ์ให้แก่ลูกค้าโดยตรงและผ่านตัวแทนของบริษัทฯ
ซึ่งส่วนใหญ่การจำหน่ายจะมีลักษณะขายตรงให้แก่ลูกค้าในภาครัฐและเอกชน
โดยมีพนักงานของบริษัทฯ เป็นผู้ติดต่อโดยตรง

2.  สภาพการแข่งขัน และภาวะอุตสาหกรรม

ในปี 2551 ภาวะการก่อสร้างในประเทศมีทิศทางชะลอตัวอย่างต่อเนื่องจากปีที่ผ่านมา
รายงานจากสำนักงานคณะกรรมการพัฒนาการเศรษฐกิจและสังคมแห่งชาติพบว่า
การก่อสร้างโดยรวมในช่วง 9 เดือนของปีนี้ หดตัวร้อยละ 2.5
โดยมีสาเหตุสำคัญจากการชะลอตัวของการก่อสร้างภาคเอกชน
โดยเฉพาะการก่อสร้างโรงงานอุตสาหกรรมที่หดตัวร้อยละ 14.4
เนื่องจากนักลงทุนชะลอการลงทุนตามภาวะเศรษฐกิจที่ซบเซา
และความไม่เชื่อมั่นในสถานการณ์การเมืองในประเทศ เช่น
เดียวกับการก่อสร้างในธุรกิจอสังหาริมทรัพย์ที่ชะลอตัวตามกำลังซื้อของผู้บริโภคที่ลดลง
ขณะที่การก่อสร้างภาครัฐ ทั้งของรัฐบาล รัฐวิสาหกิจ องค์กรปกครองส่วนท้องถิ่น พบว่า
การเบิกจ่ายงบลงทุนลดลงต่ำกว่าเป้าหมายที่ได้วางไว้ อีกทั้ง
เกิดความล่าช้าในการดำเนินโครงการลงทุนขนาดใหญ่ของภาครัฐ
จึงเป็นเหตุให้ความต้องการใช้คอนกรีตในประเทศในปี 2551 ลดลงต่อเนื่องจากปีที่ผ่านมา
เทียบเคียงจากยอดจำหน่ายปูนซีเมนต์ปี 2551 ที่ศูนย์วิจัยกสิกรไทยรายงานว่า อยู่ที่ประมาณ 25.2
ล้านตัน ลดลงร้อยละ 8.3 จากปี 2550 ที่มียอดจำหน่าย 28.3 ล้านตัน

ทั้งนี้ ผลจากความต้องการใช้คอนกรีตที่ลดลงตามปริมาณงานก่อสร้างที่ชะลอตัว
ทั้งโครงการก่อสร้างภาครัฐและภาคเอกชน
ขณะที่ผู้ประกอบการมีภาระต้นทุนด้านพลังงานเพิ่มขึ้นอย่างมากจากราคาน้ำมันที่ปรับตัวสูงขึ้นอย่างต่อเนื่องใน
ช่วง 3 ไตรมาสแรกของปีนี้
จึงเป็นแรงกดดันให้ผลการดำเนินงานของผู้ประกอบการในธุรกิจคอนกรีตทั้งตลาดปรับตัวลดลงในทิศทางเดียวกัน
อีกทั้ง ก่อให้เกิดการแข่งขันในธุรกิจที่รุนแรงขึ้น เพื่อรักษายอดรายได้
โดยที่ผู้ประกอบการไม่สามารถปรับราคาจำหน่ายคอนกรีตให้สอดรับกับต้นทุนการผลิตที่สูงขึ้นได้ทั้งหมด

สำหรับปี 2552 ศูนย์วิจัยกสิกรไทยคาดการณ์ว่า
ภาคการก่อสร้างและธุรกิจอสังหาริมทรัพย์ยังมีทิศทางชะลอตัวต่อเนื่องจากปี 2551
เนื่องจากผลของวิกฤตการณ์ทางการเงินของสหรัฐอเมริกาที่จะส่งผลกระทบต่อภาคเศรษฐกิจจริง
(Real Sector) มากยิ่งขึ้น อีกทั้งปัจจัยความไม่สงบทางการเมืองในประเทศ
ยังคงเป็นแรงกดดันความเชื่อมั่นของนักลงทุน ผู้บริโภค และการบริหารราชการของรัฐบาล
ซึ่งจะทำให้ตลาดอสังหาริมทรัพย์ยังชะลอตัว
ขณะที่โครงการลงทุนขนาดใหญ่ของรัฐบาลไม่สามารถดำเนินการก่อสร้างตามแผนงานที่ได้วางไว้
อันจะส่งผลให้ตลาดปูนซีเมนต์ในปี 2552 หดตัวร้อยละ 5.0 โดยมีปริมาณจำหน่ายปูนซีเมนต์อยู่ที่
23.9 ล้านตัน อย่างไรก็ตาม หากสถานการณ์ด้านต่างๆ คลี่คลายไปในทิศทางที่ดีขึ้น
ทำให้ตลาดอสังหาริมทรัพย์มีสัญญาณฟื้นตัว
ขณะที่ภาครัฐสามารถเริ่มดำเนินโครงการลงทุนขนาดใหญ่ได้บางส่วนในช่วงครึ่งปีหลัง ก็คาดการณ์ว่า
ตลาดปูนซีเมนต์จะมีอัตราขยายตัวร้อยละ 2.0 โดยมีปริมาณจำหน่ายปูนซีเมนต์อยู่ที่ 25.2 ล้านตัน

การเปรียบเทียบบริษัทฯ กับบริษัทคู่แข่งนั้น ไม่สามารถระบุได้อย่างชัดเจน
เนื่องจากธุรกิจสายคอนกรีตค่อนข้างหลากหลาย อย่างไรก็ตาม
อาจแบ่งบริษัทคู่แข่งได้ตามประเภทผลิตภัณฑ์หลักของบริษัทฯ ดังนี้

+-------------------+-------+----------+---------+---------+---------+
| บริษัทคู่แข่ง          | เครื่อ  | ผลิตภัณฑ์   | ผลิตภัณ   |         |         |
|                   | งหมาย |          | ฑ์คอนกรีต |         |         |
|                   |       | คอนกร    | สำเร็จรูป |         |         |
|                   | การค้า | ีตผสมเสร็จ |         |         |         |
+-------------------+-------+----------+---------+---------+---------+
|                   |       |          | คอนกรีตส | คอนกรีตส |         |
|                   |       |          | ำเร็จรูปง | ำเร็จรูปโ |         |
|                   |       |          | านตกแต่ง | ครงสร้าง |         |
|                   |       |          |         | งานระบบ |         |
+-------------------+-------+----------+---------+---------+---------+
|                   |       |          |         | งานโ    | งานระบบ |
|                   |       |          |         | ครงสร้าง |         |
|                   |       |          |         |         | ระบายน้ำ |
+-------------------+-------+----------+---------+---------+---------+
| บริษัทฯ             | CCP   | /        | /       | /       | /       |
+-------------------+-------+----------+---------+---------+---------+
| กลุ่มบริษัทปูนซีเมนต์ไทย | CPAC  | /        | /       | /       | -       |
+-------------------+-------+----------+---------+---------+---------+
| -                 |       | -        | /       | -       | -       |
|  บจก.สยามซีแพคบล็อค |       |          |         |         |         |
+-------------------+-------+----------+---------+---------+---------+
| -   บจก.          |       | -        | /       | /       | -       |
| อุตสาหกรรมซีแพคบล็อค |       |          |         |         |         |
+-------------------+-------+----------+---------+---------+---------+
| -   บจก           |       | -        | /       | /       | -       |
| .ผลิตภัณฑ์คอนกรีตซีแพค |       |          |         |         |         |
+-------------------+-------+----------+---------+---------+---------+
| -   บจ            |       | -        | /       | -       | -       |
| ก.ซีเมนต์ไทยการตลาด |       |          |         |         |         |
+-------------------+-------+----------+---------+---------+---------+
| -   บจก.ผ         |       | /        | /       | -       | -       |
| ลิตภัณฑ์และวัตถุก่อสร้าง |       |          |         |         |         |
+-------------------+-------+----------+---------+---------+---------+
| บมจ.ทีพีไอ โพลีน     | TPI   | /        | -       | -       | -       |
+-------------------+-------+----------+---------+---------+---------+

ที่มา: www.thaibuild.com

3. การจัดหาผลิตภัณฑ์หรือบริการ

3.1 ลักษณะการบริการ

บริษัทฯ มีโรงงานคอนกรีตผสมเสร็จตั้งกระจายอยู่ในเขตพื้นที่กรุงเทพฯ ปริมณฑล และภาคตะวันออก
25 แห่ง และ มีโรงงานคอนกรีตสำเร็จรูปตั้งอยู่ใน จ.ชลบุรี 3 แห่ง ซึ่งบริษัทฯ
มีบริการขนส่งและเทคอนกรีตจากโรงงานคอนกรีตผสมเสร็จไปยังหน้าโครงการของลูกค้าตลอด 24
ชั่วโมง

3.1.1 โรงงานผลิตภัณฑ์คอนกรีตผสมเสร็จของบริษัทฯ (ณ วันที่ 31 ธันวาคม 2551)

  -----------------------------------------------------------------------------
  โรงงาน                          สถานที่ตั้ง
  -------- ---------------------- ---------------------------------------------
  1        สาขาศรีราชา 1           113/5 ม.1 ต.ทุ่งสุขลา อ.ศรีราชา จ.ชลบุรี

  2        สาขาศรีราชา 2           

  3        สาขาบ่อวิน               ม.3 ต.เขาคันทรง อ.ศรีราชา จ.ชลบุรี

  4        สาขาพัทยา 1             52/21 ม.1 ต.นาจอมเทียน เขตพัทยา จ.ชลบุรี

  5        สาขาพัทยา 2             

  6        สาขาอ่างศิลา             1/49 ม. 5 ต. เสม็ด อ.เมือง จ.ชลบุรี

  7        สาขาสุขประยูร            กม. 11+100 ถ.สุขประยูร ต.หนองตำลึง อ.พานทอง
                                  จ.ชลบุรี

  8        สาขามาบตาพุด            269/32 ถ.สุขุมวิท ต.มาบตาพุด อ.เมือง จ.ระยอง

  9        สาขาบ้านบึง              113 ม.5 ต.หนองไผ่แก้ว อ.บ้านบึง จ. ชลบุรี

  10       สาขาหน่วยงานพิเศษ        

  11       สาขาเชียงราก            ถ. สาย 347 (แยก ม.ธรรมศาสตร์) ต. เชียงราก
                                  อ.สามโคก จ.ปทุมธานี

  12       สาขาท่าน้ำนนท์            ต.บ้านแขก ตลาดขวัญ (เมือง) อ.ตลาดขวัญ จ.นนทบุรี

  13       สาขาลาดกระบัง 1         ถ.ร่มเกล้า 1 แขวงคลอง 2 ต้นนุ่น เขตลาดกระบัง กทม.

  14       สาขาลาดกระบัง 2         

  15       สาขาพานทอง             334 ม. 3 ต.คลองตำหรุ อ.เมือง จ.ชลบุรี

  16       สาขาพระราม 9           809 ซ.พระรามเก้า 21 ถ.พระรามเก้า เขตบางกะปิ กทม.

  17       สาขาดินแดง              ที่ทำการกทม. 2 เขตดินแดง

  18       สาขามักกะสัน 1           ใกล้บึงมักกะสัน ถ.อโศก – ดินแดง แขวงบางกะปิ
                                  เขตห้วยขวาง กทม.

  19       สาขามักกะสัน 2           

  20       สาขา Segment 1         113 ม.5 ต.หนองไผ่แก้ว อ.บ้านบึง จ. ชลบุรี

  21       สาขา Segment 2         

  22       สาขาหนองขาม            706/16 ม.1 ต.หนองขาม อ.ศรีราชา จ.ชลบุรี

  23       สาขาศรีวารี              66/3 ม.2 ต.ศีรษะจรเข้น้อย กิ่งอำเภอบางเสาธง
                                  จ.สมุทรปราการ

  24       สาขาหนองข้างคอก         6/7 ม.7 ต.หนองข้างคอก อ.เมือง จ.ชลบุรี

  25       สาขาพัทยา 3             40/2 ม.1 ต.หนองปรือ อ.บางละมุง จ.ชลบุรี
  -----------------------------------------------------------------------------

3.1.2 โรงงานผลิตภัณฑ์คอนกรีตสำเร็จรูปของบริษัทฯ (ณ วันที่ 31 ธันวาคม 2551)

  -----------------------------------------------------------------------------
  โรงงาน                             สถานที่ตั้ง
  -------- ------------------------- ------------------------------------------
  1.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           1)                        

  2.       โรงงานผลิตภัณฑ์คอนกรีต (บ้านบึง 309/10 ม.1 ต.หนองไผ่แก้ว อ.บ้านบึง จ.ชลบุรี
           2)                        

  3.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           3)                        
  -----------------------------------------------------------------------------

3.1.3 กำลังการผลิต (ณ วันที่ 31 ธันวาคม 2551)

+---------------------------+------------+--------------+-------------+
| โรงงาน                    | กำลังการผลิต | ปริมาณการผลิต* | อัตราการใช้   |
|                           |            |              |             |
|                           | ต่อเดือน     | เฉลี่ยต่อเดือน   | กำลังผลิต (%) |
|                           | (คิว)       | (คิว)         |             |
+---------------------------+------------+--------------+-------------+
| โรงงานคอนกรีตผสมเสร็จ       | 93,600     | 57,457       | 61.39       |
|                           |            |              |             |
| โรงงานผลิตคอนกรีตผสมเสร็จ    |            |              |             |
| (25 สาขา)                 |            |              |             |
+---------------------------+------------+--------------+-------------+
| โรงงานคอนกรีตสำเร็จรูป       |            |              |             |
+---------------------------+------------+--------------+-------------+
| 1) โรงงานผลิตภัณฑ์คอนกรีต     | 9,000      | 7,000        | 77.78       |
| (บ้านบึง 1)                 |            |              |             |
+---------------------------+------------+--------------+-------------+
| 3) โรงงานผลิตภัณฑ์คอนกรีต     | 4,000      | 2,500        | 62.50       |
| (บ้านบึง 2)                 |            |              |             |
+---------------------------+------------+--------------+-------------+
| 2) โรงงานผลิตภัณฑ์คอนกรีต     | 4,500      | 3,000        | 66.67       |
| (บ้านบึง 3)                 |            |              |             |
+---------------------------+------------+--------------+-------------+
| รวมคอนกรีตสำเร็จรูป (3 สาขา) | 17,500     | 12,500       | 71.43       |
+---------------------------+------------+--------------+-------------+

หมายเหตุ - * เป็นการผลิตในวันทำการปกติ

3.1.4 นโยบายการผลิต

บริษัทฯ พิถีพิถันทุกขั้นตอนการผลิต โดยใช้เครื่องจักรที่ทันสมัย
ภายใต้โรงงานที่ได้รับการรับรองระบบบริหารคุณภาพตามมาตรฐานโลก ISO 9001: 2000
และการควบคุมอย่างใกล้ชิดจากวิศวกรผู้เชี่ยวชาญ เพื่อสร้างสรรค์ผลิตภัณฑ์ที่มีคุณภาพสูง
และตรงตามความต้องการที่ลูกค้าสั่ง

3.1.5 วัตถุดิบ

บริษัทฯ ซื้อวัตถุดิบประเภทปูนซีเมนต์ผง หินและทราย จากผู้จำหน่ายภายในประเทศ
โดยซื้อปูนซีเมนต์ผงจากผู้จำหน่ายโดยตรง คือ บมจ.ปูนซีเมนต์นครหลวง บมจ.ปูนซีเมนต์ทีพีไอ
และบมจ.ปูนซีเมนต์เอเชีย อย่างไรก็ตาม การพิจารณาสั่งซื้อปูนซีเมนต์จากผู้ผลิตแต่ละรายนั้น
บริษัทฯ จะพิจารณาจากต้นทุนเป็นหลัก ซึ่งในปัจจุบัน บริษัทฯ มียอดจำหน่ายปูนซีเมนต์ผงสูงติดอันดับ
1 ใน 5 ของปูนซีเมนต์นครหลวง ปูนซีเมนต์ทีพีไอ ปูนซีเมนต์เอเชีย นอกจากนี้ บริษัทฯ
มีนโยบายไม่เก็บสต๊อกวัตถุดิบ ยกเว้นเหล็ก ซึ่งเป็นวัตถุดิบที่ราคาค่อนข้างผันผวน ที่บริษัทฯ
จำเป็นต้องเก็บสต๊อกไว้ เพื่อป้องกันภาวะราคาผันผวนและการขาดแคลนอย่างฉับพลัน

3.2 ผลกระทบต่อสิ่งแวดล้อม

บริษัทฯ ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
และหน่วยงานสำนักงานสิ่งแวดล้อม ซึ่งมีการตรวจสอบตามกำหนดทุก 1 ปี โดยบริษัทฯ
ปฏิบัติตามกฎหมายและข้อกำหนดของทุกหน่วยงานที่กำกับดูแล
ไม่มีประวัติการทำผิดอันจะมีผลกระทบต่อสิ่งแวดล้อม ดังนั้น บริษัทฯ จึงไม่มีค่าใช้จ่ายในการลงทุน
เพื่อควบคุมปัญหาด้านสิ่ง-แวดล้อม

4. งานที่ยังไม่ได้ส่งมอบ

- ไม่มี –

ธุรกิจค้าวัสดุก่อสร้างและเครื่องตกแต่งบ้าน

บริษัท ชลบุรีกันยง จำกัด ประกอบธุรกิจร้านจำหน่ายสินค้าวัสดุก่อสร้างและอุปกรณ์ตกแต่งบ้าน
ทั้งค้าปลีกและค้าส่ง ภายใต้ชื่อร้าน “กันยงโฮมสโตร์” ดำเนินงานด้วยรูปแบบร้านค้าปลีกสมัยใหม่
(Modern Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านอย่างครบวงจร
ที่ลูกค้าสามารถเลือกซื้อสินค้าเกี่ยวกับบ้านทุกอย่างได้ในที่เดียว (One Stop Shopping)

1. ลักษณะของผลิตภัณฑ์และการให้บริการ

บริษัท ชลบุรีกันยง จำกัด จำหน่ายวัสดุก่อสร้างและอุปกรณ์ตกแต่งบ้าน
ซึ่งแบ่งประเภทของกลุ่มวัสดุก่อสร้างและสินค้าตกแต่งบ้าน ได้ 3 กลุ่ม ดังนี้

1.1 กลุ่มผลิตภัณฑ์วัสดุตกแต่ง

(1) ผลิตภัณฑ์ในห้องน้ำ เช่น กระเบื้องเซรามิค สุขภัณฑ์ อุปกรณ์ที่ใช้ในห้องน้ำ ตู้อาบน้ำ ก๊อก
ฝักบัว สายชำระ กระจก เครื่องทำน้ำร้อน เครื่องเป่ามือ เป็นต้น

(2) ผลิตภัณฑ์ที่ในห้องครัว เช่น กระเบื้อง เซรามิค อุปกรณ์ที่ใช้ในห้องครัว เตาแก๊สและไฟฟ้า
เตาอบและอุปกรณ์ อ่างล้างจาน บานซิงค์ เป็นต้น

(3) วัสดุตกแต่งผิว เช่น กระเบื้องเพื่อใช้ปูพื้นและปูผนัง ไม้ตกแต่งผิว วัสดุเลียนแบบไม้
หินตกแต่งผิว วัสดุเลียนแบบหิน ยิปซัมและอุปกรณ์ เป็นต้น

(4) ประตู หน้าต่าง จากวัสดุไม้ เหล็ก พลาสติก

(5) ผลิตภัณฑ์ที่เกี่ยวกับการตกแต่งภายนอก เช่น รั้ว พื้น หลังคา

(6) ผลิตภัณฑ์ที่เกี่ยวกับการตกแต่งภายในอื่นๆ เช่น บล็อกแก้ว

(7) ผลิตภัณฑ์ที่เกี่ยวกับโคมไฟและอุปกรณ์ไฟฟ้า ประกอบด้วย โคมไฟ โคมระย้า ไฟแขวน หลอดไฟ
พัดลม สายไฟ อุปกรณ์ตัดไฟ อุปกรณ์สำหรับระบบไฟฟ้า แสงสว่าง ปลั๊ก เป็นต้น

1.2 กลุ่มผลิตภัณฑ์วัสดุก่อสร้าง

(1) ผลิตภัณฑ์วัตถุดิบ เช่น ปูน หิน ดิน ทราย เหล็ก ตะแกรงไวท์เมท เหล็กหล่อโครงสร้าง
เหล็กหล่อสิ้นเปลือง เป็นต้น

(2) ผลิตภัณฑ์วัสดุกึ่งสำเร็จรูป เช่น คอนกรีตมวลเบา หลังคา อิฐ เสาเข็ม คอนกรีตสำเร็จ ท่อ
เป็นต้น

(3) ผลิตภัณฑ์วัสดุสำเร็จรูป เช่น ฉนวนกันความร้อน ยางกันซึมและยางปูพื้น ลูกหมุน เป็นต้น

1.3 กลุ่มผลิตภัณฑ์หนัก (Hard Ware)

(1) ผลิตภัณฑ์ที่เกี่ยวกับอุปกรณ์ประตู เช่น ลูกบิด มือจับ บานพับ กลอน เป็นต้น

(2) ผลิตภัณฑ์ที่เกี่ยวกับเครื่องมือและอุปกรณ์ช่าง เช่น อุปกรณ์ทาสี อุปกรณ์ก่อสร้าง เครื่องมือช่าง
นอต สกรู และตะปู เป็นต้น

(3) ผลิตภัณฑ์ที่เกี่ยวกับอุปกรณ์ประปา เช่น ถังบำบัดน้ำ ก๊อกสนาม แท็งก์ ปั๊มน้ำ สายยาง
อุปกรณ์ระบบประปาอื่นๆ และท่อ PVC เป็นต้น

(4) ผลิตภัณฑ์ที่เกี่ยวกับสีและเคมีภัณฑ์ เช่น สีทาหลังคา สีภายนอก สีภายใน สีรองพื้น สีทาปูนเก่า
สีทาปูนใหม่ สีกันเชื้อรา และสีกันสนิม เป็นต้น

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

บริษัท ชลบุรีกันยง จำกัด ใช้กลยุทธ์การแข่งขัน ดังนี้

- “One Stop Shopping” บริษัทคัดสรรสินค้าเกี่ยวกับบ้านมากด้วยคุณภาพ หลากหลายชนิด ครบ
ครันทุกประเภท เพื่อให้ลูกค้าสามารถเลือกซื้อสินค้าเกี่ยวกับบ้านทุกอย่างได้ครบในที่เดียว

- “การบริการที่ดี” พนักงานของบริษัทได้รับการอบรมให้มีความรู้ในผลิตภัณฑ์เป็นอย่างดี
เพื่อแนะนำการเลือกซื้อผลิตภัณฑ์ให้กับลูกค้าได้อย่างถูกต้องตรงตามวัตถุประสงค์และการใช้งาน
นอกจากนี้ มีคลังสินค้าขนาดใหญ่ภายในร้าน
ที่ควบคุมประสิทธิภาพการบริหารจัดการด้วยระบบสารสนเทศอันทันสมัย
สามารถจัดส่งสินค้าได้อย่างถูกต้อง รวดเร็วภายในระยะเวลาที่ลูกค้าต้องการ

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัท ชลบุรีกันยง จำกัด ได้แก่ ผู้รับเหมาก่อสร้าง และลูกค้ารายย่อย
ซึ่งอยู่ระหว่างก่อสร้างที่อยู่อาศัยใหม่ หรืออยู่ระหว่างต่อเติมหรือซ่อมแซมที่อยู่อาศัย
ซึ่งนิยมเลือกซื้อวัสดุก่อสร้างและผลิตภัณฑ์ตกแต่งบ้านด้วยตนเอง

2.1.3 นโยบายราคา

บริษัทฯ จะกำหนดราคาจากต้นทุนและส่วนบวกเพิ่ม (Cost Plus Margin)
โดยในบางช่วงอาจจัดกิจกรรมส่งเสริมการขาย เพื่อมอบส่วนลด หรือของสมนาคุณแก่ให้แก่ลูกค้า
เพื่อกระตุ้นยอดขาย

2.1.4 การจำหน่ายและช่องทางการจำหน่าย

- การค้าปลีก จำหน่ายผ่านร้าน “กันยงโฮมสโตร์” ซึ่งปัจจุบันมี 2 สาขา คือ สาขาชลบุรี
ที่มีพื้นที่ขาย 8,000ตารางเมตร และกันยงโฮมสโตร์ สาขาพัทยา ที่มีพื้นที่ขาย 13,000
ตารางเมตร

- การค้าส่ง โดยจำหน่ายผ่านร้านกันยงโฮมสโตร์ทั้ง 2 สาขา
และพนักงานขายไปให้บริการลูกค้าถึงโครงการ

2.2 สภาพการแข่งขัน และภาวะอุตสาหกรรม

ในปี 2551 ตลาดธุรกิจร้านค้าวัสดุก่อสร้าง ตกแต่ง และซ่อมแซมบ้าน โดยรวมมีมูลค่าประมาณ
292,000 ล้านบาท ขยายตัวเพิ่มขึ้นมาอยู่ที่ร้อยละ 5.8 จากร้อยละ 4.1 ในปี 2550
แต่เป็นผลมาจากปัจจัยด้านราคาของสินค้าวัสดุก่อสร้างและอุปกรณ์ตกแต่งบ้านที่ได้ปรับตัวสูงขึ้นอย่างมากตามราคาน้ำมันและสินค้าวัตถุดิบ
มิใช่มาจากการเพิ่มขึ้นของยอดจำหน่ายสินค้า (ที่มา: ศูนย์วิจัยกสิกรไทย)
โดยหากพิจารณาในแง่ยอดซื้อของผู้บริโภค พบว่า
กำลังซื้อของผู้บริโภคมีทิศทางลดลงตามการชะลอตัวของภาวะเศรษฐกิจโดยรวมของประเทศ
สะท้อนจากยอดซื้อสินค้าโดยเฉลี่ยต่อใบเสร็จที่มีมูลค่าลดลงต่อเนื่องหลายปีติดต่อกัน
ส่งผลให้ผู้ประกอบการทุกระดับต่างปรับกลยุทธ์การตลาดอย่างมากเพื่อกระตุ้นยอดขาย
โดยนอกจากกลยุทธ์การแข่งขันด้านราคา ด้วยการจัดกิจกรรมส่งเสริมการขายในรูปแบบต่างๆ
ต่อเนื่องตลอดทั้งปี ผู้ประกอบการยังหันมาเน้นรูปแบบการแข่งขันในการให้บริการเสริมมากขึ้น
นอกจากนี้ ผู้ประกอบการรายใหญ่ที่เป็นผู้นำตลาดได้ดำเนินการขยายสาขาอย่างต่อเนื่องในกรุงเทพฯ
และหัวเมืองตามจังหวัดต่างๆ ที่ธุรกิจอสังหาริมทรัพย์ยังมีการเติบโตสูง ส่งผลให้ในปี 2551
ภาวะการแช่งขันของตลาดธุรกิจร้านค้าวัสดุก่อสร้าง ตกแต่ง
และซ่อมแซมบ้านโดยรวมมีความรุนแรงขึ้น
และคาดว่าสถาน-การณ์การแข่งขันดังกล่าวจะต่อเนื่องไปถึงปี 2552

ผู้ประกอบการรายใหญ่ในธุรกิจค้าปลีกวัสดุก่อสร้างในจังหวัดชลบุรี มีดังนี้

+---------------+----------+--------+----------------------------------+
| ผู้ประกอบการ    | ที่ตั้ง      | พื้นที่ขาย | ลักษณะ                            |
|               |          |        |                                  |
|               |          | โดย    |                                  |
|               |          | ประมาณ |                                  |
+===============+==========+========+==================================+
| 1.กันยงโฮมสโตร์ | อ.เมือง   | 8,000  | -   Brand Name                   |
|               | จ.ชลบุรี   | ตร.ม.  |                                  |
| โดยบริษัท       |          |        | -   มีสินค้าเกี่ยวกับบ้านครบทุกหมวด กว่า  |
| ชลบุรีกันยง จำกัด | เขตพัทยา  | 13,000 |     70,000 รายการ                |
|               | จ.ชลบุรี   | ตร.ม.  |                                  |
|               |          |        | -   พนักงานมีความรู้เรื่องสินค้า         |
|               |          |        |     สามารถแนะนำลูกค้าได้อย่างถูกต้อง   |
+---------------+----------+--------+----------------------------------+
| 2.Home Mart   | อ.เมือง   | 2,000  | -   Brand Name                   |
| Max           | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวด               |
|               |          |        |     แต่แต่ละหมวดมีตัวเลือกไม่มาก       |
+---------------+----------+--------+----------------------------------+
| 3.Home Work   | เขตพัทยา  | 10,000 | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               |          |        |     แต่ไม่ชำนาญเรื่องวัสดุก่อสร้าง       |
|               |          |        |                                  |
|               |          |        |     - มีร้านค้าจำหน่ายสินค้า           |
|               |          |        |     และบริการอื่นๆ                  |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 4. Home Pro   | อ.เมือง   | 6,000  | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               | เขตพัทยา  |        |     แต่ไม่ชำนาญเรื่องวัสดุก่อสร้าง       |
|               | จ.ชลบุรี   |        |                                  |
|               |          |        |     - มีร้านค้าจำหน่ายสินค้า           |
|               |          |        |     และบริการอื่นๆ                  |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 5. บุญถาวร     | เขตพัทยา  | 2,000  | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               |          |        |     แต่ไม่ชำนาญเรื่องวัสดุก่อสร้าง       |
|               |          |        |                                  |
|               |          |        | -   มีร้านค้าจำหน่ายสินค้า และบริการอื่นๆ |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 6. โกลบอลเฮ้าส์ | อ.เมือง   | 10,000 | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               | อ.เมือง   |        |     และจำหน่ายเรื่องวัสดุก่อสร้างบางชนิด |
|               | จ.ระยอง  |        |                                  |
|               |          |        | -   มีร้านค้าจำหน่ายสินค้า และบริการอื่นๆ |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+

3. การจัดหาผลิตภัณฑ์หรือบริการ

3.1 ลักษณะการบริการ

บริษัท ชลบุรีกันยง จำกัด จะคัดเลือกสินค้าจากผู้ผลิตหรือผู้จัดจำหน่าย จำนวน ประมาณ 600 ราย
โดยพิจารณาคุณสมบัติ คุณภาพ และราคาผลิตภัณฑ์ของผู้จำหน่ายแต่ละรายเปรียบเทียบกัน
เพื่อนำมาจำหน่ายในร้านกันยงโฮมสโตร์ โดยสินค้าแบ่งออกเป็น 3 หมวดหลัก รวมมากกว่า
70,000 รายการ
ซึ่งมีความหลากหลายและครบถ้วนมากพอที่ลูกค้าจะสามารถเลือกซื้อสินค้าได้ครบภายในที่เดียว
พร้อมทั้ง มีการบริการจัดส่งสินค้าให้แก่ลูกค้าถึงที่อีกด้วย

3.2 ผลกระทบต่อสิ่งแวดล้อม

- ไม่มี –

4. งานที่ยังไม่ได้ส่งมอบ

- ไม่มี –

ธุรกิจคอนกรีตมวลเบา

1. ลักษณะของผลิตภัณฑ์และการให้บริการ

บริษัท สมาร์ทคอนกรีต จำกัด ประกอบธุรกิจผลิตและจำหน่ายคอนกรีตมวลเบา ภายใต้ชื่อ “สมาร์ท
บล็อก” ซึ่งเป็นคอนกรีตมวลเบาระบบอบไอน้ำภายใต้ความดันสูง (Autoclaved Aerated
Concrete: AAC) สูตร Cement Base
ที่ได้รับการยอมรับจากทั่วโลกว่ามีคุณภาพและแข็งแกร่งทนทาน
โดยผลิตภัณฑ์ผ่านการรับรองคุณภาพมาตรฐานผลิตภัณฑ์อุตสาหกรรม มอก. 1505 - 2541

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

ด้วยเหตุที่คอนกรีตมวลเบายังเป็นสินค้าที่ยังไม่เป็นที่นิยมใช้อย่างแพร่หลายโดยทั่วไปในงานก่อสร้างขนาดกลางและขนาดเล็ก
เนื่องจากยังมีผู้รับเหมาก่อสร้าง ช่าง และลูกค้าบางส่วนไม่เข้าใจคุณสมบัติ วิธีการใช้งาน
และคุณประโยชน์ที่แท้จริงของคอนกรีตมวลเบา บริษัทฯ จึงมีแนวทางการทำตลาดดังนี้

- ให้คำแนะนำการใช้งานกับช่าง โดยมีทีมงานวิศวกรผู้เชี่ยวชาญให้คำแนะนำ
และสาธิตวิธีการใช้งานแก่ลูกค้า และหน่วยงานต่างๆ

- จัดตั้งตัวแทนจัดจำหน่ายและดำเนินการตลาดในฐานะพันธมิตรธุรกิจร่วมกัน
โดยเลือกเฉพาะตลาดที่มีศักยภาพในการเติบโตสูง และให้ผลกำไร

- มุ่งเน้นเรื่องการวิจัยและพัฒนาผลิตภัณฑ์ ให้มีคุณสมบัติที่สอดรับกับความต้องการของผู้บริโภค
และก้าวทันเทคโนโลยีการก่อสร้างสมัยใหม่

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท ได้แก่ ผู้รับเหมาก่อสร้างทุกขนาด โดยเฉพาะในภาคกลาง
และภาคตะวันออก

2.1.3 นโยบายราคา

บริษัทจะกำหนดราคาจากต้นทุนและส่วนบวกเพิ่ม (Cost plus Margin)
โดยนำปริมาณการสั่งซื้อและการแข่งขันของอุตสาหกรรมมาพิจารณาประกอบเช่นกัน

2.1.4 การจำหน่ายและช่องทางการจำหน่าย

1.  บริษัทจะทำการจัดจำหน่ายผลิตภัณฑ์ผ่านตัวแทนจัดจำหน่าย และขายตรงเข้าโครงการ
    โดยมีลูกค้าส่วนใหญ่ในภาคกลาง และภาคตะวันออก

2.2 สภาพการแข่งขัน และภาวะอุตสาหกรรม

ตลาดคอนกรีตมวลเบาในปี 2551 อยู่ในภาวะชะลอตัวตามปริมาณโครงการก่อสร้างโดยรวมที่ลดลง
ซึ่งอุปทานที่เกินความต้องการตลาด เป็นเหตุให้ภาวะการแข่งขันในตลาดยังคงมีความรุนแรง
อย่างไรก็ตาม ในปีนี้
ผู้ประกอบการเน้นกลยุทธ์การแข่งขันในเรื่องความหลากหลายและคุณภาพของสินค้า
ด้วยการเปิดตัวผลิตภัณฑ์ใหม่ๆ ให้สอดรับกับความต้องการของลูกค้าและเทคโนโลยีการก่อสร้าง
ควบคู่กับการเพิ่มประสิทธิภาพในการบริการ และขยายจำนวนร้านค้าผู้แทนการจัดจำหน่าย
เพื่อรักษาระดับยอดขาย และขยายตลาดไปยังกลุ่มลูกค้าใหม่ๆ ให้มากขึ้น นอกจากนี้
ผู้ประกอบการธุรกิจคอนกรีตมวลเบาได้มีปรับราคาจำหน่ายคอนกรีตมวลเบาเพิ่มขึ้นประมาณ 7-10%
ตามราคาน้ำมันและวัตถุดิบการผลิตที่ปรับตัวสูงขึ้นอย่างมากในช่วงต้นปีที่ผ่านมา อย่างไรก็ตาม
ระดับราคาดังกล่าวยังไม่สะท้อนต้นทุนการผลิตที่แท้จริง
เนื่องจากผู้ประกอบการเป็นผู้รับภาระต้นทุนบางส่วนแทนลูกค้าไว้
เพื่อรักษาส่วนแบ่งตลาดในภาวะตลาดที่มีการแข่งขันอย่างรุนแรง

ทั้งนี้
จากทิศทางการพัฒนาแนวคิดและเทคโนโลยีงานก่อสร้างที่มุ่งเน้นให้ความสำคัญเรื่องการประหยัดพลังงาน
ความรวดเร็ว และการลดต้นทุนในการก่อสร้าง ประกอบกับในปี 2551 ที่ผ่านมา
แหล่งผลิตอิฐมอญได้รับความเสียหายจากภัยธรรมชาติ จึงเป็นโอกาสให้ในปี 2552
ผู้ประกอบการธุรกิจอสังหาริมทรัพย์มีแนวโน้มใช้คอนกรีตมวลเบาทดแทนวัสดุก่อสร้างประเภทอื่นๆ
มากขึ้น อย่างไรก็ตาม การชะลอตัวของเศรษฐกิจโลกและในประเทศ
ความไม่สงบของสถานการณ์การเมือง
ยังเป็นปัจจัยเสี่ยงสำคัญที่กดดันให้การลงทุนด้านการก่อสร้างของภาครัฐและภาคเอกชน
โดยเฉพาะธุรกิจอสังหาริมทรัพย์ อยู่ในภาวะซบเซาต่อเนื่องจนถึงปีหน้า
ซึ่งจะส่งผลกระทบต่อการฟื้นตัวของตลาดวัสดุก่อสร้าง รวมถึงตลาดคอนกรีตมวลเบาได้ในที่สุด

ผู้ประกอบการรายใหญ่ในธุรกิจคอนกรีตมวลเบา มีดังนี้

+----------------------------------+-----------------+-----------------+
| บริษัท                             | ชื่อสินค้า          | กำลังการผลิต*     |
|                                  |                 |                 |
|                                  |                 | (ล้านตารางเมตร/  |
|                                  |                 | ปี)              |
+----------------------------------+-----------------+-----------------+
| บริษัท ควอลิตี้คอนสตรัคชั่นโปรดัคส์ จำกัด   | Q-CON           | 12.00           |
| (มหาชน)                          |                 |                 |
+----------------------------------+-----------------+-----------------+
| บริษัท ซุปเปอร์บล็อก จำกัด (มหาชน)     | Super block     | 5.75            |
+----------------------------------+-----------------+-----------------+
| บริษัท สยามซีแพคบล็อค จำกัด           | CPAC            | 4.00            |
+----------------------------------+-----------------+-----------------+
| บริษัท สมาร์ทคอนกรีต จำกัด            | Smart Block     | 3.00            |
+----------------------------------+-----------------+-----------------+
| บริษัท ไทยคอน จำกัด                 | THAI CON        | 2.50            |
+----------------------------------+-----------------+-----------------+

หมายเหตุ - * อ้างอิงจากสารวิจัยธุรกิจ เดือนมิถุนายน 2548

3. การจัดหาผลิตภัณฑ์หรือบริการ

3.1 ลักษณะการบริการ

บริษัท สมาร์ทคอนกรีต จำกัด ดำเนินการผลิตคอนกรีตมวลเบาระบบอบไอน้ำภายใต้ความดันสูง AAC
(Autoclaved Aerated Concrete) ด้วยเทคโนโลยีและเครื่องจักร WEHRHAHN
ประเทศเยอรมัน โรงงานผลิตตั้งอยู่บริเวณทางหลวงหมายเลข 344 ตำบลหนองอิรุณ อำเภอบ้านบึง
จังหวัดชลบุรี ปัจจุบันมีกำลังการผลิต 3 ล้านตารางเมตรต่อปี

3.1.1 นโยบายการผลิต

บริษัทฯ ควบคุมการผลิตทุกขั้นตอน โดยใช้ระบบเทคโนโลยีการผลิตที่ทันสมัย และทีมงานวิศวกรผู้
เชี่ยวชาญ เพื่อให้คอนกรีตมวลเบาที่ได้ทุกก้อนมีคุณภาพสม่ำเสมอเท่ากัน ขนาดมิติทุกด้านเที่ยงตรง
หน้าสัมผัสราบเรียบ และแข็งแกร่งทนทาน สามารถกันความร้อน กันเสียง ทนไฟ
ตรงตามที่มาตรฐานการผลิตของบริษัทฯ

3.1.2 วัตถุดิบ

บริษัทฯ ซื้อวัตถุดิบหลัก อันได้แก่ ปูนซีเมนต์ปอร์ตแลนด์ ทราย ยิปซั่ม และปูนขาว
จากผู้จำหน่ายภายในประเทศ โดยจะพิจารณาคุณสมบัติ คุณภาพ
และราคาผลิตภัณฑ์ของผู้จำหน่ายแต่ละรายเปรียบเทียบกัน เพื่อให้ได้วัตถุดิบการผลิตที่มีคุณภาพ
ภายใต้ราคาที่บริษัทฯ สามารถแข่งขันในอุตสาหกรรมได้ด้วย

3.2 ผลกระทบต่อสิ่งแวดล้อม

- ไม่มี –

4. งานที่ยังไม่ได้ส่งมอบ

- ไม่มี –